半径庐居语父老
唐·陈元光

寒猿号岭表，添我哭声哀。万浦驱潮至，愁连拨不开。二州诸父老，百里载牲来。窍竁成堆玉，坊戎未砌阶。菜芜间半径，金石耀双台。感怆千秋恨，期消四境埃。阴扶祈大母，显相赖殊才。兽舞梁山下，龙眠潮海涯。三杯酬地杰，一杖陟山回。环拜诸公罢，拈香奠晚罍。丹心忠老母，白首媚萱堂。万里提兵路，三苗葬子方。桑田多变海，萱草独凌霜。华洁凝秋色，葳蕤灿晚芳。山灵驱毒蛀，神女靓明妆。剥落千花后，舒迟百岁康。如何龄九五，霞佩陟云房。语罢成追暮，群然泪雨茫。